| Bakšėnų piliakalnis |
| --- |
| Bakšėnų piliakalnio vaizdas nuo pietvakarių pusės |
| 

Bakšėnų piliakalnisBakšėnų piliakalnis

 |
| Koordinatės  | 

|  |
| --- |
| 55°55′41″ š. pl. 24°54′48″ r. ilg.﻿ / ﻿55.92806°š. pl. 24.91333°r. ilg.﻿ / 55.92806; 24.91333Koordinatės: 55°55′41″ š. pl. 24°54′48″ r. ilg.﻿ / ﻿55.92806°š. pl. 24.91333°r. ilg.﻿ / 55.92806; 24.91333 |

 |
| Vieta | Kupiškio rajonas |
| Seniūnija | Alizavos seniūnija |
| Aukštis | 6-7 m |
| Plotas | 30 x 26 |
| Priešpilis | gyvenvietė |
| Naudotas | I tūkstantmetyje pr. m. e. - I tūkstantmečio pradžia |
| Žvalgytas | 1968-1969, 1990 |

Bakšėnų piliakalnis
**Bakšėnų piliakalnis** (A526P) – piliakalnis Kupiškio rajono savivaldybės teritorijoje, prie Bakšėnų kaimo, Alizavos seniūnijoje, Pyvesos dešiniajame krante.

Piliakalnis
-----------

Piliakalnį iš pietų juosia upės slėnis, iš rytų ir vakarų – daubos. Aikštelė ovali, apie 30 x 26 m dydžio su ryškiu kultūriniu sluoksniu. Jos rytinis kraštas kiek žemesnis, šiauriniame krašte buvo supiltas pylimas (dabar išskleistas) ir iškastas griovys.

Piliakalnis datuojamas I tūkst. pr. m. e. – I tūkst. pr. įrengtas Pyvesos dešiniojo kranto aukštumos kyšulyje. Aikštelė ovali, pailga P-Š kryptimi, 30x26 m dydžio, žemesniu R kraštu. Bakšėnų piliakalnis žinomas jau gana seniai. Jis buvo įtrauktas į Fiodoro Pokrovskio „Kauno gubernijos archeologinį žemėlapį", aprašė Jurgis Elisonas, Petras Tarasenka, Jonas Puzinas. 

Š aikštelės krašte buvo supiltas pylimas ir už jo iškastas griovys (sunaikinti). Š papėdėje 0,5 ha plote yra papėdės gyvenvietė. Šalia piliakalnio buvo II – V a. Nodiejiškių pilkapynas (sunaikintas).

Tyrimai
-------

Piliakalnio žvalgomuosius archeologinius tyrimus 1968–1969 m. ir 1990 m. atliko Lietuvos istorijos institutas. Rasta žalvarinių papuošalų, dvi akmeninės trinamosios girnos, kaulinis žeberklo formos antgalis, lipdytinės brūkšniuoto ir lygaus paviršiaus keramikos. Radinius saugo Lietuvos nacionalinis muziejus.

Piliakalnio apsauga
-------------------

Bakšėnų piliakalnis
1973 m. įtrauktas į Lietuvos kultūros paminklų sąrašą, 1992 m. įregistruotas į Kultūros vertybių registrą (u. k. 5274) Archyvuota kopija 2016-11-19 iš Wayback Machine projekto. 1998 m. paskelbtas kultūros paminklu, 2005 m. pripažinta valstybės saugoma kultūros vertybe. 

* Bakšėnų piliakalnis iš šiaurės rytų pusėsBakšėnų piliakalnis iš šiaurės rytų pusės
* Bakšėnų piliakalnio vaizdas nuo upes (pietryčių) pusėsBakšėnų piliakalnio vaizdas nuo upes (pietryčių) pusės

Paminklo 

|  |
| --- |
| Aplinkiniai piliakalniai |
|  | Bauskės pilis 70 km  Ąžuolpamūšės piliakalnis 36 km | Biržų pilis 34 km | Papilys 22 km  Žiobų piliakalnis 15 km |  |
| Moliūnų piliakalnis 30 km |  | Alsetos piliakalnis 36 km |
| Likalaukių piliakalnis 5,5 km | Aukštupėnų piliakalnis 9 km | Kerelių piliakalnis 18 km  Obonių piliakalnis 26 km |

Šaltiniai
---------

1. ↑  *Bakšėnų piliakalnis*. Visuotinė lietuvių enciklopedija, T. II (Arktis-Beketas). – Vilnius: Mokslo ir enciklopedijų leidybos institutas, 2002. 467 psl.

* Lietuvos TSR archeologijos atlasas. V. 1975. t.2 p. 35.
* Kultūros paminklų enciklopedija. V. 1998.

Nuorodos
--------

* Lietuvos piliakalnių atlasas Archyvuota kopija 2009-04-18 iš Wayback Machine projekto.
* Bakšėnų piliakalnis
* "BAKŠĖNŲ PILIAKALNIS – KUR MILŽINO GYVENTA"